Minden kerékpáros álma, hogy megnyerje az Alpe d'Huezt.
Ez egy legendás hely.
Itt történelmet írhatunk.
Bámulatos volt megnyerni az Alpe d'Huezt.
De ha folyton te nyersz, az emberek elkezdenek másnak szurkolni.
Team Skyként remekeltünk. Minden a Tourról szólt.
Nagyon sikeresek voltunk. Nyolc évből hetet mi nyertünk.
Az INEOS pont azért lett a szponzorunk,
mert nagyon sikeresek voltunk a Touron.
De már harmadik éve nem nyertük meg a Tourt.
Geraint Thomas jelenleg a negyedik helyen áll,
de a brit INEOS még egyetlen szakaszt sem nyert.
Egy ilyen csapatnak nyernie kell. Több kockázatot kell vállalnunk.
Két stratégiánk van.
Az egyik, hogy az összetett érdekében védjük Geraintet.
A másik, hogy szakaszgyőzelemre hajtunk.
De ez kész lutri. Sose tudni, mi lesz a vége.
Egy szakaszgyőzelem megváltoztathatja a kerékpáros életét.
De engem személy szerint inkább a sárga trikó izgat.
Óriási a nyomás.
TOUR DE FRANCE: A PELOTON SZÍVÉBEN
NYAKTÖRŐ SEBESSÉG
A 11. SZAKASZ VÉGE
Jonas Vingegaard megszerzi a sárga trikót.
Mit is mondhatnék?
Egy brutális, borzalmas, rémálomba illő szakasznak lehettünk a szemtanúi.
Ezek a fiúk mindent beleadtak.
A roppant szoros szakasz után
Geraint Thomas továbbra is negyedik az összetettben.
Ez kibaszott kemény volt.
AZ INEOS GRENADIERS SPORTIGAZGATÓJA
- Jó kis bemelegítés a Pireneusokra. - Bakker!
Volt ma egy fickó a Galibier csúcsán.
Ott tekerek, az meg beáll elém. És kurvára meg se moccan.
Aha.
Egy igazi farok. Az utolsó...
Az utolsó pillanatig vártam, hogy elugorjon.
Ezt még nem is hallottad?
Durva volt.
- Később találkozunk, haver! - Cső, haver!
Idén megváltozott a szerepem a csapatban.
Most már inkább csak afféle kapitányka vagyok,
mint teljes értékű kapitány.
Rengeteg erős srác került hozzánk,
és már inkább ők vannak a középpontban.
Jól vagy, Tom?
Milyen napod volt?
Úgy érzem, a mai versenyt a Jumbo uralta.
Aha.
AZ INEOS GRENADIERS VERSENYZŐJE
Mi viszont egy cseppet sem.
Megdumáltuk, hogy nyomást gyakorlunk a Jumbóra, de...
De semmit nem tettünk érte.
Tom Pidcock vagyok az INEOS Grenadiersből, és ez az első Tour de France-om.
Olimpiai bajnok hegyikerékpáros vagyok.
És világbajnok is, több kategóriában.
A kerékpározás világában ő egy afféle csodagyerek.
Tud mászni,
és sprintelni is.
A lejtőkön konkrétan nem ismer félelmet.
Egyike azon keveseknek,
akiket kifejezetten izgalmas verseny közben figyelni.
Más kategóriákban már bizonyította, hogy tud nyerni,
de még fiatal, és még tanulja ennek a kategóriának a fortélyait.
Most erre mit mondjak? Mintha épp hugyozna, nem?
Az országúton még nem bizonyított.
Az INEOS csapatával kezdeni a Tour de France-t elég kockázatos.
Nem sok szakaszversenyen vettem részt, amióta profi vagyok,
szóval itt még nem próbáltam ki magam.
Nehéz helyzetben vagyok.
Belevágtam a világ legnagyobb kerékpárversenyébe, de nem nagyon élvezem.
Több feladatom is van.
Tanulni, tapasztalatot szerezni a jövőbeli versenyekre, elöl tekerni,
és fogni a szelet a többieknek.
Ez a munkám.
A segítőket domestique-eknek hívják.
Ez a tradicionális neve azoknak, akik a kapitányt támogatják.
A domestique szó szerint szolgát jelent, és ezeknek a versenyzőknek ez a feladata.
Azért vannak, hogy szolgáljanak.
Ők azok, aki közel mennek az út széléhez,
átveszik az ételcsomagokat és a palackokat,
és begyömöszölik a trikójuk alá.
Valaki kér még valamit?
- Van Hydrótok? - Aha.
Ha valaki megszomjazik, Tomnál van két palack víz.
Nekem jöhet egy, haver.
G kér egy kis vizet.
Nem valami izgalmas,
de ha megérted a célját, rájössz, hogy ez fontos feladat.
Egyesek lelkesen csinálják.
Mással nem is foglalkoznak, és soha egy szakaszt sem nyernek.
Bármikor bármiben szívesen segítem a csapattársaimat.
De ha úgy alakulna a napom, akkor igen, szeretnék versenyezni.
Szerinted holnap hogyan használjuk a csapatot?
- Továbbra is... - Ahogyan eddig.
Ha holnap előreküldenénk Tomot...
Minek küldjük előre?
Hogy megnyerje a szakaszt.
Miért akarod ezt most bekockáztatni?
Sose fogunk szakaszt nyerni, ha nem vagyunk hajlandóak kockáztatni.
Ha be tud kerülni a szökésbe, megpróbálhatja.
De jobb lenne, ha Tom holnap velünk maradna.
Ezt nyilván magam miatt mondom.
Az összetett verseny stratégiája,
hogy mindennap következetesnek kell lenni.
A végjáték a lényeg, nem pedig az egyes szakaszok,
és Geraint számára ez az év a végjátékról szól.
Lépésről lépésre kell biztosítani az összetett versenyt, egészen Párizsig.
Vigyáznunk kell Geraintre,
de közben lehetőséget is kell adnunk valakinek a szakaszgyőzelemre.
Szerinted milyen lesz a holnapod?
Gőzöm sincs, de hogyan indul meg a szökés?
Már az elején emelkedővel kezdünk.
Kőkemény lesz.
Hogy lehet egyáltalán végigtolni ezt a napot?
Fel, le, fel, le.
Összesen 165 km.
Ez csak az én véleményem,
de szerintem tekints lehetőségként a holnapra!
Az adottságaiddal képes vagy megnyerni a szakaszt.
Kemény lesz, ugye?
Szerintem mindegy, hogy én mit gondolok. Az a fontos, hogy te miben hiszel.
A tehetséges új versenyzőknél, mint Tom,
az az izgalmas, hogy felfedezhetjük a bennük rejlő potenciált.
AZ INEOS GRENADIERS SPORTIGAZGATÓJA
Ezzel együtt viszont ott a nyomás,
hogy teljesítenie kell, ami a mi csapatunkban a győzelmet jelenti.
12. SZAKASZ 165,1 KM
Köszöntök mindenkit a tizenkettedik szakaszon!
Ma Bastille-nap van.
A tömeg szinte tombol.
Legyen, de úgyis elmosódik.
A mai napon egy 165 km-es szakasz vár ránk,
ami a Tour de France legikonikusabb emelkedőjén, az Alpe d'Huezen ér véget.
Ez egy legenda, amit a bajnokok írnak a hősies küzdelmeik után.
A tömeg őrjöngése néha már ijesztő méreteket ölt.
Nincs még egy ehhez fogható hely a Tour de France történetében.
Ma lesz az Alpe d'Huez.
Lehet menőzni.
A versenyzők megérkeztek Briançonba. Egy kis tűzijáték is lesz ma.
Húzós volt a tegnap, ugye? Mindenkinek vannak nehéz napjai.
Valószínűleg nem ez volt az utolsó.
Esélyes, hogy ma egy kicsit kínlódni fogtok.
Ha megnézitek az útvonal profilját, tiszta Gyűrűk ura.
Az EF Education First az INEOS csapatának a szöges ellentéte.
Ez egy különcökből álló, viszonylag kis költségvetésű csapat.
De a fiatalabb versenyzőiknek ez egy olyan lehetőség, amit muszáj megragadniuk.
Idén a bennmaradásért küzdenek, ezért elég nagy rajtuk a nyomás.
Nagyon fontos, hogy villantsanak a Tour de France-on,
különben elveszítik a szponzoraikat.
Szinte az összes bevétel,
ami a csapatokat életben tartja, a szponzoroktól származik.
Ha nem vagyunk sikeres reklámarcok,
a csapatunk nem lesz hosszú életű.
A túlélésünkhöz elengedhetetlen, hogy a Touron felfigyeljenek ránk.
És ez elég nagy részben a kapitányunkon múlik.
A nevem Rigoberto Urán.
A csapatban az én feladatom
a szórakoztatás. Hogy megnevettessem a srácokat.
KAPITÁNY
Az első Tour de France-om 2009-ben volt.
Annak idején a 27, 29, 30 évesek nyerték a Tourt,
de ma már a 21 évesek nyerik.
Rigo egy született kapitány.
Volt már dobogós a Touron, szerzett olimpiai érmet is.
A srácok mind áhítattal néznek fel rá.
Rigo az ő hősük.
A Touron a legtöbb csapat célja, hogy egyetlen ember keze alá dolgozzanak.
A mi csapatunkban ez az ember Rigoberto Urán.
Hét kerékpáros segíti Rigót.
Sajnos ezen a Touron
Rigót üldözi a balszerencse.
2. SZAKASZ
Elesett!
Rigo elesett!
Bassza meg!
Rigoberto Uránnak gondja akadt a lánccal.
8. SZAKASZ
Tömegbaleset történt, sokan elestek.
Rigoberto Urán hátul van az orvosi kocsinál,
láthatjuk a sérüléseket a jobb karján.
Rigo tetőtől talpig tele van hegekkel.
Az egyik válla konkrétan lentebb van a másiknál.
Ő már egy lestrapált, öreg harcos.
A csapatnak új reménységeket kell keresnie.
10. SZAKASZ
Száguldanak a célvonal felé!
Magnus Cort teljes sebességre kapcsol!
És áthalad a célvonalon!
Habár sikerült összehoznunk egy szakaszgyőzelmet, ez még nem elég.
Minden egyes nap az élmezőnyben kell lennünk.
Pontokat kell szereznünk a túléléshez.
Hogy ki a legesélyesebb a mostani szakaszgyőzelemre?
Neilson Powless állva teker!
Mindennap jó helyezést ért el. Vajon kifizetődnek a fáradozásai?
Hajrá! Gyerünk, Neilson! Taposs bele!
Powless apait-anyait belead!
Fizikailag most van az eddigi legjobb formájában.
Azért jöttem, hogy Rigót támogassam.
De úgy tűnik, hogy az esések kezdenek kihatni a teljesítményére.
Szóval most ki kell állnom a csapatért.
Úgy edzünk a Tour de France-ra,
hogy minden évben három hónapra felköltözünk a hegyekbe,
és szerzetesek módjára élünk.
Észbontó diétákat tartunk,
hogy lefogyjunk, és elérjük a versenysúlyunkat.
Hátra kellett hagynom a családomat,
és a világ másik részére kellett költöznöm.
Francesszel tavaly költöztünk Franciaországba.
Nagy lépés volt, de muszáj a legtöbbet kihoznom a helyzetből,
mert rengeteg áldozatot hozok azért, hogy ez jól alakuljon.
Még dolgozunk rajta, de ez az otthonunk.
A Tour de France az év legnagyobb versenye.
Egy szakaszgyőzelem minden áldozatért kárpótolna.
Tegnap rengetegen elbuktak,
és ők most mind be akarnak majd kerülni a szökésbe,
szóval óriási harc lesz.
Neilson, szerintem te is próbálj meg bekerülni!
- Részedről rendben van? - Aha.
JV?
Ha amerikai nyerné az Alpe d'Huezt, az nagyon ütős lenne, öregem.
Állati ütős!
- Megvagyunk, fiúk? - Aha.
Igen, nagyon rá vagyok pörögve, hogy az első legyek.
Neilson remek formában volt ma reggel.
Rá kell mennie a korai szökésre.
Már ahhoz is óriási erőfeszítés kell, hogy bekerüljön a szökésbe.
Aztán ha bekerült, és a megfelelő versenyzők veszik körül,
és a lapjait is jól keveri,
akkor jó esélye lehet győztesként befutni az Alpe d'Huezen.
Kemény napja lesz, az biztos, de ahogy azt már mondtam korábban,
én amiatt aggódom, hogy kicsit túlpörög.
Ma lesz a 165 km-es Alpe d'Huez.
Valószínűleg ez a Tour legnehezebb szakasza.
De talán ennek a leggyönyörűbb a vége.
G, ahogy tegnap is mondtam, remek munkát végeztél.
Tom, te próbáld megnyerni a szakaszt, oké?
Készülj fel mindenre, mert kemény lesz!
A mai nap nagyon fontos.
Egy ilyen stratégiával a legrosszabb, ami történhet,
hogy Tomnak sikerül a szökés, de nem nyeri meg a szakaszt,
Geraint pedig időt veszít,
mert eggyel kevesebb ember segíti a kapitányt.
De nekünk ez kész lutri.
Mit érzel a mai nappal kapcsolatban?
Nagy nap lesz a mai.
De az Alpe d'Huezzel zárjuk a szakaszt.
Az nagyon látványos lesz.
Versenyeztem már hegynek felfelé, de profik ellen még soha.
Bastille-nap és Alpe d'Huez egyszerre. Eszelős lesz.
Valamikor a karrierje során minden segítő kap lehetőséget arra,
hogy bizonyítson.
De ez egyszerre lehet élete bukása és élete nagy lehetősége is.
És ezért fontos kérdés,
hogy ki az, aki képes hűséges segítőből, csapattársból, szárnysegédből
született győztessé válni.
Itt van Geraint Thomas, aki egyszer már megnyerte a Tourt.
Jelenleg negyedik az összetett versenyben,
és remek formában van.
Az INEOS csapatáról beszélünk.
Ők a profi kerékpározás egyik legnagyobb csapata.
Egyetlen dolog érdekli őket. A győzelem.
Ezen a szakaszon három kiemelt kategóriás hegyet is bejárunk,
a Galibier-t, a Croix de Fer-t és az Alpe d'Huezt.
Három, kettő, egy...
És elindultak!
Elkezdődött a tizenkettedik szakasz!
A mai emelkedők kiemelt kategóriások lesznek.
Az EF számára a mai nap sorsdöntő lesz.
Valakinek hatalmasat kell villantania, vagy csodát kell művelnie.
Neilson Powless máris támadást indít.
A szakasznak ennyire az elején ez egy óriási meglepetés.
Vajon képes lesz nagyot villantani?
Neilson szólóban megy.
Oszd be az erődet, Neilson!
Oszd be az erődet!
Úgy voltam vele, hogy: „Leszarom.
Ezen a szakaszon végre megteszem.”
Nem vennék rá mérget, hogy ez volt a legokosabb lépés.
Azt akartuk, hogy Neilson ott legyen az élmezőnyben.
De nem feltétlenül ilyen hamar.
Egy ilyen szakaszon
nagyon fontos elegendő energiát tartalékolni az utolsó emelkedőre.
Pontosan tudtam, hogy az a legjobb esélyem a győzelemre,
ha a lehető legkevesebb hegyimenővel érek oda az utolsó emelkedő lábához.
Tizenkét másodperc. Oszd be az erődet, Neilson!
Maradj higgadt, Neilson!
Úgy gondoltam, hogy sík terepen kell begyorsítanom,
ahol a hegyimenőknek nincs olyan nagy előnye,
mert ott tudom a legjobban kirekeszteni őket a szökésből.
Egy kisebb csapat Powless mögött
ellentámadásként elszakadt a bolytól.
Azért aggódom Neilsonért, mert eszméletlenül jó atléta,
de még tanulnia kell, hogyan legyen versenyző.
Az emberi teljesítőképesség végső határait feszegetik.
Minden értelemben.
Erő, állóképesség és psziché tekintetében egyaránt.
Öten jönnek közvetlenül mögötted.
Csatlakozhatnál hozzájuk, hogy energiát spórolj.
Nyilvánvaló, hogy erős a lábad.
Fejben is teljesen rendben vagy.
De ne mutasd meg az ellenfeleidnek, hogy mennyire erős a lábad!
Maradj higgadt, légy ravasz!
Az elöl haladók elkezdtek belehúzni. Egy újabb roham.
12. SZAKASZ 165,1 KM
Az élmezőny már majdnem elérte a mai első kihívás csúcsát.
És itt látjuk a bolyt,
élen a sárga trikós csapattal,
közvetlenül mögöttük jön Geraint Thomas és csapata.
És elindultak a Col du Galibier felé.
Ott az első három versenyző, és a 147-es számú Powless.
Nem csak az emelkedők jelentenek kihívást.
Ott vannak a híres lejtők,
amik a kevésbé technikás versenyzők határait feszegetik.
A boly egyperces hátránnyal halad a csúcs felé.
A csúcs felé menet tudtam, hogy a lejtő kanyargós lesz.
A sokéves hegyikerékpáros és off-roados múltamnak hála,
az országúton is hasznosítható képességekre tettem szert.
Fiatalon úgy nyertem, hogy a lejtőkön belehúztam,
mert se a leggyorsabb, se a legerősebb nem én voltam.
TENGERSZINT FELETTI MAGASSÁG: 2642 M
Tom Pidcock belehúz!
Az egyik versenyző elszakadt a bolytól!
Az INEOS egyik versenyzője eszméletlenül belehúzott a lejtőn.
Vajon az INEOS Tom Pidcockkal tervezi a szökést?
Szép munka, Tom! A lemaradók nem reagálnak.
Jól tudok alkalmazkodni az úthoz,
és jól ráérzek a kanyarokra is.
De most járok először ezen a lejtőn.
Szeretnék előrekerülni,
de nem akarom egy hülyeség miatt
alig két hét után gajra vágni a versenyemet.
Tom Pidcock begyorsít a lejtőn.
Pidcock száguld, mint a golyó!
Jesszus!
Ezt figyeld!
Az alpesi lejtőkhöz elképesztő ügyesség kell.
Szem-kéz koordináció, egyensúlyérzék.
Ha túlmész a kanyaron, akkor szépen lebucskázol a hegyről
egy ilyen vékony lycraszerkóban.
Képzeld el, hogy 100 km/órával repesztesz az autópályán,
csak egy fürdőnadrág van rajtad,
aztán kinyitod a kocsiajtót, és kiugrasz.
Pont ilyen, ha ott elesel.
Olyan embernek kell lenned,
aki hajlandó mindent kockára tenni.
Harminc éve még senki nem mert lejtőn támadni. Túl veszélyes volt.
A teljes értékű kerékpárosoknál ma már ez egy alapkészség.
Látják a különbséget? Pidcock kecsesebb ívben veszi a kanyarokat.
Egészen elképesztő. Pidcock mellett Chris Froome szinte amatőrnek tűnik.
Felvette a szemellenzőt, vagy... Szerinted?
Szerintem csak állati gyors a lejtőkön.
Pidcock őrületes sebességgel száguld lefelé,
és próbálja utolérni az élmezőnyt.
Pidcock épségben elérte a lejtő alját.
Powless egyedül van elöl.
Egy hatórás verseny nagyon hosszú, és végig koncentrálni kell.
Ha valaki már az első órában remeg az izgalomtól,
az utolsó pár órára elfogy az energiája.
Még ha elöl is vagy, úgy kell viselkedned,
mintha a verseny még el sem kezdődött volna igazán.
Neilson Powless még mindig elöl van.
De Tom Pidcock teljes sebességgel próbál felzárkózni.
Atyaég! Ne, ne csináld...
Hoppá!
Tom Pidcock felzárkózott Powlesshez. Most már ketten vannak elöl.
Ez érdekes lesz.
Teljesen ledöbbentem, amikor Pidcock megjelent mellettem.
Hihetetlen volt. A semmiből bukkant elő.
Akkor jöttem rá, hogy: „Te jó ég! A lejtőn egy teljes percet behozott.”
Aki így száguld lefelé a lejtőn, az nagyon elszánt.
Tudtam, hogy a srác nagyon jó, és hogy a győzelemre hajt.
Komoly veszélyt jelent.
Neilson Powless és Tom Pidcock egyedül vannak elöl.
Ez azért nagyon lenyűgöző, mert mindketten fiatal és ígéretes kerékpárosok.
Ez nem egy szimpla sárga trikóért vívott csapatverseny.
Fontos, hogy a fiatalok is megkapják ezt a lehetőséget.
És ilyenkor derül ki, hogy milyen fából faragták őket.
Srácok, a völgy 13 km hosszú lesz.
Tudom, hogy a lejtőn sokakat lehagytatok,
de a völgyben inkább várjatok, és spóroljatok az erővel!
Ha tudjátok, használjátok a körülöttetek lévőket!
Aztán hirtelen belém hasított, hogy pisilnem kell.
Szóval, meg kellett tennem.
- A srác hugyozik. - Hugyozik?
- Aha!
Kurva nagy tag a srác!
12. SZAKASZ 165,1 KM
Az élmezőny továbbra is változatlan.
A mai nap utolsó emelkedője, az Alpe d'Huez felé tartanak.
Ez a Tour de France leghíresebb emelkedője.
Több ezren várják a versenyzők érkezését.
Most jön a lábak harca.
Most dől el, hogy ki ér előbb célba.
Elöl nagyon izgatott az ember.
Úgy érzed, hogy akár meg is nyerheted a szakaszt.
A Touron első alkalommal részt vevő fiatalok klasszikus hibája,
hogy izgatottak lesznek a tömegtől, és túl korán kihajtják magukat.
Nekivágtak az emelkedőnek.
Remélem, Tom megnyeri a szakaszt.
Folyton azt figyeled, hogy érzik magukat a többiek,
és próbálsz több energiát spórolni náluk.
Néha még fáradtnak is tetteted magad.
Egyszer megkérdeztem: „Hogy érzitek magatokat?”
Neilson azt mondta, fáj a gyomra.
Nem tudom, hogy kamuzott-e, vagy sem.
Ez egy állandó játszmázás.
Tommal folyton azt figyeltük, hogy ki teker jobban, ki teker gyengébben,
hogy mennyire vagyunk egálban.
Figyeltük egymás testbeszédét,
és próbáltuk kideríteni, hogy: „Tényleg igaz, ami mondott?
Tényleg jól van? Tényleg rosszul érzi magát?”
Az első két kilométert elég lassan tettük meg.
Fel akartam mérni, hogy kinek milyen a lába,
hogy mire képesek, mennyire erősek.
Tom Pidcock óriási támadást indít, és megszökik.
Teljesen kihasználja az adottságait.
Lehagyta Powlesst. Lehagyta Cicconét is.
Úristen, úristen, úristen!
Mintha le akarna hagyni mindenkit, aki nem bírja az iramot.
Úgy tekert, mintha ez lenne élete sorsdöntő pillanata.
Tudtam, hogy még van annyi erőm,
hogy gyorsan felérjek az emelkedő csúcsára.
Csak remélhettem, hogy újra fel tudok zárkózni.
Húzz bele, gyerünk!
Gyerünk, Neilson! Nyomjad!
Mintha feltettek volna egy szemellenzőt.
Egyszerűen csak felvettem a zaj ritmusát.
Pidcock nagyon teker ott elöl.
Tom Pidcock tovább növeli az előnyét.
Neilson Powless küszködik. Micsoda meglepetés!
- Ne bassz már! - Gyerünk!
Az emelkedő hossza miatt,
amint eléred a képességeid határát, és kifulladsz,
nincs időd, hogy újra erőre kapj.
Istenem! Neilson, ne!
Hát, igen. Sajnos már nem maradt több erőm.
A tömeg szinte már őrjöng.
Micsoda hangulat az Alpe d'Huezen!
A hangulat lélegzetelállító. Az a sok ember...
Olyan közel jönnek, hogy érezni a belőlük áradó sörszagot,
ami egy kicsit ijesztő.
Nem hiányzik, hogy akadályozzák a versenyt vagy a versenyzőket.
De az a szenvedély és az a hangerő
felspannolja az embert.
Négy perc a különbség a sárga trikó és a szökés között.
Geraint Thomas közvetlenül Tadej Pogačar mögött jön.
Gyerünk, fiúk! Hajrá!
Nagyjából hét kilométer a csúcsig. Hét kilométer.
Ez a világ legnagyobb kerékpárversenye.
Mindenki a legjobb formájában van, és el akarja érni a céljait.
Csak haladnom kell előre.
Hajrá, G! Ma nagyon jó erőben vagy! Hajrá, Adam! Nyomjátok!
Kizártam a pihenés lehetőségét.
Tudtuk, hogy nem érjük utol őket,
ezért arra koncentráltam, hogy időt nyerjek az összetettre.
Tom Pidcock 33 másodperccel vezet.
Mintha kettéválna előtted a tenger.
Elképesztő, hogy nem bántják a versenyzőket.
Tom Pidcock egy karnyújtásnyira van attól, hogy beírja a nevét a történelembe!
Ez az, Tom! Utolsó kanyar!
Győzelem! Tom Pidcock nyeri a szakaszt!
Ez az!
A brit fiatalember még csak 22 éves.
Ő az Alpe d'Huez történetének legfiatalabb győztese.
Megnyerted, haver.
Szép volt.
Szép munka.
A negyedik helyezett Neilson Powless.
Ne feledjük, hogy ezen a szakaszon ő volt az első szökevény.
De ez nem az ő napja volt.
Úgy éreztem, hogy mindent jól csináltam.
De amint átgurultam a célvonalon, hihetetlenül csalódott voltam.
Azt hittem, hogy a terv tökéletes.
Nem így terveztem ezt a szakaszt.
A negyedik helyezés egy dicséretes eredmény az Alpe d'Huezen.
Hogy szerettem volna-e, hogy ő győzzön? Teljes szívemből.
De ez is egy nagyszerű eredmény.
Elég rossz helyről indultunk az idei Tour de France-on.
De az eredményeink minden várakozást felülmúltak.
Neilson negyedik helyezése az Alpe d'Huezen,
és Magnussen szakaszgyőzelme valamelyest biztosítja a csapat helyzetét.
És ezekre rettenetesen büszkék lehetünk.
Geraint Thomas tökéletes pozícióban van.
Ha képes a két kerékpáros előtt maradni, akkor benne lesz a top háromban.
Nyomd le azt az utolsó két kilométert! Gyerünk, G!
Az utolsó kanyar a célvonal előtt!
Geraint Thomas belehúz! Akárcsak Tadej Pogačar és Jonas Vingegaard.
Nézzék, hogy teker ez a három kerékpáros! Apait-anyait beleadnak!
Geraint Thomas felkúszik az összetett verseny harmadik helyére.
Zsír!
ÖSSZETETT VERSENY SÁRGA TRIKÓ
Egyenesen a hotelbe megyünk?
Inkább egyenesen a diszkóba, nem?
A kurva életbe, haver!
- Gratula! - Neked is!
Nagyot kockáztatott az INEOS,
hogy engedték Tom Pidcockot támadni,
de le a kalappal előttük, mert ez pont az a fajta verseny volt,
ami lenyűgözővé és izgalmassá teszi a kerékpározást.
Tom, megnyerted az első Tour de France-od első Alpe d'Huezét.
- El tudod ezt hinni? - Nem rossz, mi?
Szakaszgyőzelem az első Touromon.
Hát, igen. Nem rossz.
Remek döntés volt, hogy aznap hagyták őt szabadon szárnyalni,
mert így most egy bravúros győzelmet tudhat a magáénak.
Tökéletes volt.
Ilyen nap is van.
Ez nem semmi.
Megnyerted a Tour de France legnehezebb szakaszát.
Aha. Ezt elég sokat hallom ma.
„Nehéz volt. A királyetap. Az Alpe d'Huez legfiatalabb győztese.”
Nézzétek ezt a gyönyörűséget! Klassz, mi?
Mi az esti programod?
Hát, ma este beszédet kell tartanom, ugye?
Nem állok rá készen.
Beszéd.
Rizs és csirke.
Csak egy újabb átlagos nap.
Jó napunk volt.
Szépen kúszol felfelé az összetettben.
Tom győzelme nagyon jót tett a csapatnak, mindenkit felspannolt.
De még mindig sok gikszer lehet.
Letaszíthatnak a harmadik helyről.
Továbbra is a feladatainkra kell koncentrálnunk.
Mindent bele kell adnom, hogy a dobogón végezhessek.
Jasper Philipsen vagyok. A becenevem „Katasztrófa Jasper”.
Eddig még egyetlen szakaszt se nyertem a Touron.
Ha Philipsen továbbra is veszít, kérdéses, hogy a csapatban maradhat-e.
Itt nincs helye katasztrófának.
Ez a világ legjobb kerékpárosainak a legnagyobb megmérettetése. A Pireneusok.
Ha hisztek benne, akkor sikerülhet. De ha nem hisztek benne, akkor vége van.
Ez kész szadizmus.
Minden kerékpáros álma a Champs-Élysées.
Ha a saját versenyződ lép a Tour de France dobogójára,
az maga a mennyország!
A feliratot fordította: Vécsey Ádám